Żagħużugħ ta’ 19-il sena ntbagħat ħames xhur ħabs wara li ammetta li t-Tnejn li għadda vvandalizza karozza tal-pulizija. Frank  Schembri ammetta li għamel ħsara f’karozza tal-pulizija  li kienet ipparkjata barra l-Għassa tal-Pulizija tal-Imsida. Huwa għamel b’€220 ħsara fil-karozza u b’€25 ħsara f’karozza oħra li kienet ipparkjata warajha. Il-Maġistrat Antonio Vella bagħtu ħames xhur ħabs u magħhom erba’ xhur oħra ta’ sentenza sospiża li kien weħel għal reat li kien instab ħati tiegħu fl-aħħar xhur.